แนวโน้มหุ้นลุ้นรีบาวน์ตามภูมิภาค
นักวิเคราะห์ฯประเมินตลาดหุ้นไทยดัชนียังอยู่ในช่วงปรับฐาน ลุ้นรีบาวน์ตามตลาดภูมิภาค แต่ยังไร้ปัจจัยใหม่หนุน
28 พ.ค. 2556

นักวิเคราะห์ฯประเมินตลาดหุ้นไทยดัชนียังอยู่ในช่วงปรับฐาน ลุ้นรีบาวน์ตามตลาดภูมิภาค แต่ยังไร้ปัจจัยใหม่หนุน
นายเทิดศักดิ์ ทวีธีรธรรม ผู้อำนวยการฝ่ายวิจัย บล.เอเชียพลัส กล่าวว่า ตลาดหุ้นไทยวันนี้ดัชนีอยู่ในช่วงของการปรับฐาน แต่มีโอกาสรีบาวน์ตามตลาดหุ้นอื่นในภูมิภาคเอเชียที่ดัชนีดีดตัวกลับขึ้นมาในช่วงเช้า โดยที่ตลาดยังไร้ปัจจัยใหม่เข้ามาส่งผลในเชิงบวก อย่างไรก็ตามก็ยังมีปัจจัยลบที่นักลงทุนยังมีความกังวลอยู่เกี่ยวกับโอกาสในการชะลอหรือยกเลิกมาตรการ QE ในสหรัฐฯเร็วกว่าคาด
ขณะที่ปัจจัยในประเทศยังต้องติดตามการประชุมคณะกรรมการนโยบาบายการเงิน (กนง.) ในวันพรุ่งนี้ ซึ่งจะมีผลต่อตลาดหุ้นไทยค่อนข้างมาก เนื่องจากนักลงทุนคาดหวังถึงการลดอัตราดอกเบี้ยนโยบาย พร้อมให้แนวต้าน 1,612-1,617 จุด แนวรับ 1,580 จุด